30. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΟΙΚΟΝΟΜΙΑΣ ΚΑΙ  ΟΙΚΟΝΟΜΙΚΩΝ ΚΑΙ ΔΙΟΙΚΗΤΟΥ  ΤΡΑΠΕΖΗΣ ΕΛΛΑΔΟΣ Αριθ. 4494/Β191 της 10/20 Φεβρ. 1998 (ΦΕΚ Β΄ 149) Επενδύσεις διαθεσίμων ασφαλιστικών Ταμείων. Έχοντας υπόψη: 1.Τις διατάξεις: α.Του άρθρ. 2, παρ. 1 του Νόμ. 1266/82 «Όργανα ασκήσεως νομισματικής, πιστωτικής και συναλλαγματικής πολιτικής» (ΦΕΚ 81/Α΄). β.Του Α.Ν. 1611/50 (ΦΕΚ 304/Α΄), όπως τροποποιήθηκε και συμπληρώθηκε με τα Ν.Δ. 2999/54 και 3856/56. γ.Του άρθρ. 14 του Νόμ. 2042/92 (ΦΕΚ 75/Α΄), όπως τροποποιήθηκε με το άρθρ. 11 του Νόμ. 2469/97 (ΦΕΚ 38/Α΄). δ.Των άρθρ. 3 επόμ. και 17 επόμ. του Νόμ. 2533/1997 «Χρηματιστηριακή Αγορά Παραγωγών και άλλες διατάξεις» (ΦΕΚ 229/Α΄). ε.Του άρθρ. 16, παρ. 1δ, του Νόμ. 1558/85 «Κυβέρνηση και κυβερνητικά όργανα» (ΦΕΚ 137/Α΄) και του άρθρ. 29Α του ιδίου νόμου, το οποίο προστέθηκε με το άρθρ. 27 του Νόμ. 2081/92 (ΦΕΚ 154/Α΄). (Μετά τη σελ.12,14(α) Σελ. 12,15 Τεύχος 1322 Σελ. 5 Γενικές Διατάξεις Ν.Π.Δ.Δ. 39.Α.α.29-30 27 ζ.Του άρθρ. 1 του Π.Δ. 437/85 «Καθορισμός αρμοδιοτήτων των Υπουργείων» (ΦΕΚ 157/Α΄). η.Την απόφαση του Πρωθυπουργού και του Υπ. Οικονομικών με αριθμό 1107147/1239/0006Α/4.10.96 (ΦΕΚ 922/Β΄). 2.Το υπ’ αριθμ. 49/2.1.98 έγγραφο του Χρηματιστηρίου Αξιών Αθηνών. 3.Το γεγονός ότι από την απόφαση αυτή δεν προκαλείται δαπάνη σε βάρος του κρατικού προϋπολογισμού, αποφασίζουμε: Επιτρέπεται στα ασφαλιστικά Ταμεία, κατά τη διαχείριση των διαθεσίμων τους και ύστερα από σχετική απόφαση του Διοικητικού Συμβουλίου τους, να αγοράζουν και να πωλούν μετοχές των ανωνύμων εταιρειών «Χρηματιστήριο Παραγωγών Αθηνών (ΧΠΑ)» και «Εταιρία Εκκαθάρισης Συναλλαγών Επί Παραγώγων (ΕΤΕΣΕΠ)» από τα κατατεθειμένα στην Τράπεζα της Ελλάδος βάσει του Α.Ν. 1611/1950 διαθέσιμα κεφάλαιά τους, με εντολή προς την Τράπεζα, τηρουμένων πάντοτε των ποσοστών που προβλέπει το άρθρ. 14 του Νόμ. 2042/1992.

[Source: greek_legal_code_raptarchis | Tokens: 1707]